Θεσσαλονίκη, 23/01/2025

**Η Lidl ενισχύει τη διεθνή δέσμευσή της για τη συνειδητή διατροφή μαζί με το WWF**

**Η Lidl ενισχύει τη δέσμευσή της για συνειδητή διατροφή εναρμονίζοντας περαιτέρω τη γκάμα των προϊόντων της με τον οδηγό “Δίαιτα Πλανητικής Υγείας Planetary Health Diet – PHD”1 έως το 2050. Μέχρι το 2030, η Lidl θα αυξήσει το ποσοστό των φυτικών τροφίμων που πωλούνται, όπως φυτικές πηγές πρωτεΐνης, δημητριακά ολικής αλέσεως, φρούτα και λαχανικά, κατά 20% σε σύγκριση με το 2022.** **Η Lidl είναι η πρώτη εταιρεία λιανικού εμπορίου που χρησιμοποίησε διαφάνεια για όλες τις ομάδες τροφίμων που προσφέρει, και στις 31 χώρες με καταστήματα Lidl. Για να το πετύχει, αξιοποίησε τη μεθοδολογία του WWF, δίνοντας έτσι τη δυνατότητα στους καταναλωτές να κάνουν περιβαλλοντικά συνειδητοποιημένες και πιο υγιεινές επιλογές.**

Για να αντιμετωπίσουμε παγκόσμιες προκλήσεις, όπως η κλιματική αλλαγή, η απώλεια βιοποικιλότητας και οι ασθένειες που σχετίζονται με τη διατροφή, πρέπει να μετασχηματίσουμε το διατροφικό μας σύστημα2. Αναγνωρίζοντας αυτά τα επείγοντα ζητήματα και την ευθύνη της, η Lidl συμβάλλει σε έναν παγκόσμιο μετασχηματισμό του συστήματος τροφίμων θέτοντας φιλόδοξους στόχους σε όλη την αλυσίδα αξίας της. Οι πελάτες διατηρούν την ελευθερία επιλογής, αλλά τώρα μπορούν να κάνουν ευκολότερα πιο βιώσιμες επιλογές αγορών. Για να το πετύχει αυτό, η Lidl, με την υποστήριξη της τεχνογνωσίας του WWF, αυξάνει τη φιλοδοξία της στρατηγικής για τη Συνειδητή Διατροφή, σε όλες τις 31 χώρες Lidl με καταστήματα. Η Lidl εντείνει την τρέχουσα φιλοδοξία της για φυτικές πρωτεΐνες και θέτει φιλόδοξους στόχους και στις τρεις κατηγορίες3 προαγωγής της υγείας της Planetary Health Diet.

**Η συνειδητή διατροφή ως μοχλός για την προστασία της υγείας και του περιβάλλοντος**

Ο **Martin Brandenburger**, **CEO & Πρόεδρος Διοίκησης της Lidl Ελλάς** εξηγεί: *«Για να τραφεί ένας αυξανόμενος παγκόσμιος πληθυσμός με υγιή τρόπο εντός των πλανητικών ορίων, το κλειδί είναι ένας παγκόσμιος μετασχηματισμός του συστήματος τροφίμων. Η Lidl έχει δεσμευτεί να συμβάλει σε αυτόν τον στόχο εδώ και χρόνια βασισμένη στην επιστημονική λογική της Planetary Health Diet. Με το WWF ως έμπειρο συνεργάτη στο πλευρό μας, θέλουμε να έχουμε ακόμη μεγαλύτερο αντίκτυπο στο μέλλον και να προσφέρουμε στους πελάτες μας μια διαρκώς αυξανόμενη γκάμα επιλογών από υγιεινές, πιο βιώσιμες εναλλακτικές στη συνηθισμένη χαμηλή Lidl τιμή.»*

Η **Mariella Meyer του WWF Switzerland**, προσθέτει: *«Καλωσορίζουμε την ευθυγράμμιση της Lidl με την Planetary Health Diet και τη χρήση της Μεθοδολογίας4 του WWF Planet-Based Diets για εταιρίες λιανικού εμπορίου. Αυτό είναι ένα κρίσιμο βήμα για το μετασχηματισμό του συστήματος τροφίμων, ο οποίος είναι ο νούμερο ένα παράγοντας της απώλειας της άγριας ζωής και της φύσης. Εστιάζοντας σε περισσότερες επιλογές φυτικής προέλευσης, η Lidl δίνει προτεραιότητα τόσο στην υγεία του ανθρώπου, όσο και του πλανήτη. Ελπίζουμε ότι αυτό θα εμπνεύσει και άλλες εταιρίες λιανικού εμπορίου να ακολουθήσουν το παράδειγμά της Lidl και να επικεντρωθούν περισσότερο σε επιλογές φυτικής προέλευσης σε σύγκριση με τις επιλογές ζωικής προέλευσης.»*

**Φιλόδοξοι στόχοι για φυτικές πηγές πρωτεϊνών και δημητριακά ολικής άλεσης**

Ο διεθνής στόχος της αύξησης του ποσοστού των τροφίμων φυτικής προέλευσης που πωλούνται κατά 20% έως το 2030, θέτοντας ως χρονολογία βάσης το 2023, αποτελεί μέρος της ολιστικής στρατηγικής CSR και της διατροφικής προσέγγισης της Lidl. Αυτό θα επιτευχθεί με στοχευμένες παρεμβάσεις στις κατηγορίες των πηγών πρωτεΐνης, των δημητριακών ολικής άλεσης και των φρούτων και λαχανικών. Από το 2025, η Lidl θα υποβάλλει ετήσια έκθεση σχετικά με την πρόοδο επίτευξης του στόχου, δημοσιοποιώντας τα δεδομένα. Η εταιρεία λιανικού εμπορίου τροφίμων ακολουθεί τη μεθοδολογία του WWF για την προώθηση της συνειδητής και υγιεινής διατροφής.

* Πηγές πρωτεϊνών: Από το 2022, η Lidl υπολογίζει και αναλύει την «αναλογία της πρωτεΐνης», η οποία μετρά την αναλογία των πηγών πρωτεΐνης φυτικής προέλευσης σε σύγκριση με τις πηγές ζωικής πρωτεΐνης στη γκάμα προϊόντων της. Η Lidl Ελλάς στοχεύει να αυξήσει το μερίδιο των πηγών πρωτεΐνης φυτικής προέλευσης σε σχέση με τις πηγές πρωτεϊνών ζωικής προέλευσης σε 30% ως το 2030. Αυτό περιλαμβάνει όσπρια, ξηρούς καρπούς, σπόρους και εναλλακτικές επιλογές vegan αντί του κρέατος, των αυγών και των ψαριών. Η Lidl Ελλάς δεσμεύεται να δημοσιοποιεί την αναλογία πρωτεΐνης σε ετήσια βάση, ξεκινώντας από το 2025, μέσα από την Έκθεση Βιώσιμης Ανάπτυξης 2021-2023, ενισχύοντας έτσι τη διαφάνεια. Επιπλέον, η Lidl συνεχίζει να βελτιώνει τα υψηλά πρότυπα καλής διαβίωσης των ζώων, για τα προϊόντα κρέατος που συνεχίζει να προσφέρει.
* Δημητριακά ολικής άλεσης: Οι φυτικές ίνες είναι απαραίτητες για μία μακρά και υγιή ζωή5. Έως το 2030, η Lidl Ελλάς στοχεύει να αυξήσει το ποσοστό των δημητριακών ολικής αλέσεως στα προϊόντα της σε 10 % (με βάση το 2023). Η Lidl θα προσφέρει επίσης τουλάχιστον μία επιλογή δημητριακών ολικής αλέσεως σε όλες τις σχετικές κατηγορίες προϊόντων έως το 2030.
* Φρούτα και λαχανικά: Τα φρέσκα φρούτα και λαχανικά αποτελούν ζωτικό συστατικό της στρατηγικής για τη Συνειδητή Διατροφή στη Lidl. Η Lidl συνεχίζει να παρέχει στους πελάτες μια μεγάλη ποικιλία από φρέσκα προϊόντα καθημερινά.

Περισσότερες πληροφορίες σχετικά με τη δέσμευση της Lidl Ελλάς για τη Συνειδητή Διατροφή θα βρείτε [εδώ](https://www.lidl-hellas.gr/l/el/fyladia/consious-nutrition-gr-consious-nutrition/view/flyer/page/1)

Η Planetary Health Diet αναπτύχθηκε το 2019 από 37 κορυφαίους επιστήμονες στον κόσμο ως μέρος της Επιτροπής EAT Lancet και παρέχει το προσχέδιο για μια παγκόσμια διατροφική μετάβαση που θα επιτρέψει σε έναν παγκόσμιο πληθυσμό 10 δισεκατομμυρίων ανθρώπων να τρέφονται υγιεινά εντός των ορίων του πλανήτη μέχρι το 2050.

2 Living planet report: <https://www.worldwildlife.org/publications/2024-living-planet-report>

3 Τρεις κατηγορίες προαγωγής της υγείας σύμφωνα με την Planetary Health Diet: φυτικές πηγές πρωτεΐνης (όσπρια, ξηροί καρποί, σπόροι), δημητριακά ολικής αλέσεως και φρούτα και λαχανικά.

4 WWF Planet-Based Diets Retailer Methodology: <https://planetbaseddiets.panda.org/retailers>

<https://planetbaseddiets.panda.org/retailers>

5 Πανεπιστήμιο της Ουάσιγκτον: Eπιπτώσεις των διατροφικών κινδύνων στην υγεία σε 195 χώρες, 1990-2017: συστηματική ανάλυση για τη μελέτη Global Burden of Disease Study, 2017.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**twitter.com/Lidl\_Hellas\_**](http://www.twitter.com/Lidl_Hellas_)

[**tiktok.com/@lidlhellas**](https://www.tiktok.com/@lidlhellas?lang=en)